**Innovation Award til unikt tætningskoncept**

***GEMÜ vinder ACHEMA Innovation Award 2018 med den såkaldte PD-teknologi.***

Inden for området "Armaturer / tætninger" overbeviste virksomheden fagjuryen over hele linjen med sin innovation. Den nye membrantætning (plug diaphragm) gør det muligt at opnå en hermetisk tætning i armaturer ind mod aktuatoren og samtidig en mere nøjagtig flow-regulering end ved almindelige løsninger.

De stadigt stigende krav til hygiejne og driftssikkerhed inden for farmabranchen, bioteknologi samt føde- og drikkevareindustrien har fået virksomheden fra Hohenlohe i Tyskland til at yde et omfattende forsknings- og udviklingsarbejde. Resultatet er en robust membran af PTFE, der kan indbygges i alle tænkelige applikationer til aseptiske og hygiejniske procesanlæg. Det nye GEMÜ-tætningsprincip har især vist sig at være optimalt til reguleringsopgaver, applikationer til ultrarent vand og tappeprocesser.

På shortlisten "Farmateknik" blev reguleringsventilen GEMÜ 567 Biostar control med PD-teknologi også nomineret som et af fem produkter fra velrenommerede producenter. Armaturet er især velegnet til præcis regulering af små mængder inden for medikoteknik, farmaindustrien og kosmetikområdet. Også ventiltyperne F40 og F 60 til aseptisk aftapning inden for det farmaceutiske og biokemiske område samt drikkevareaftapning blev optaget på en shortlist. Inden for kategorien "Emballerings- og aftapningsteknik" scorede realtime-løsningen GEMÜ F60 med PTFE-membran, der muliggør komplette tappecyklusser på under 400 ms, point.

Ud over de nævnte produkter anvender GEMÜ også en modificeret version af PD-teknologien til produktserien iComLine. Armaturerne og flervejs-ventilblokkene af PTFE, PVDF, PP eller PVC anvendes f.eks. med succes i anlæg med ultrarene processer samt inden for kemikaliehåndtering og ved dosering af aggressive medier.

Baggrundsinformationer om innovationsprisen

Fagmedierne PROCESS, PROCESS Worldwide, PharmaTEC og LABORPRAXIS uddeler den såkaldte "Innovation Award" hvert tredje år i forbindelse med fagmessen ACHEMA. Her præmieres de mest innovative teknologier, apparater og metoder fra de kemiske, farmaceutiske og procestekniske industrier. I 2018 blev der nomineret fem shortlist-kandidater i otte kategorier og kåret en vinder fra hver shortlist. Derudover var der præmier inden for tre særkategorier, som passede til årets hovedemner "Fleksibel produktion", "Kemi- og farmalogistik" samt "Biotech for Chemistry". Fra regionen Hohenlohe blev ikke kun GEMÜ, men også Groninger præmieret i en kategori. Der var også andre firmaer på shortlisten.